CELEX: 32020R2101
Language: lt
Date: 2020-12-15 00:00:00
Title: Komisijos įgyvendinimo reglamentas (ES) 2020/2101 2020 m. gruodžio 15 d. kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos diatomito (infuzorinės žemės) patvirtinimas ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE)

2020 12 16   
               
               
                  LT
               
               
                  Europos Sąjungos oficialusis leidinys
               
               
                  L 425/79
               
            
         KOMISIJOS ĮGYVENDINIMO REGLAMENTAS (ES) 2020/2101
         2020 m. gruodžio 15 d.
         kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos diatomito (infuzorinės žemės) patvirtinimas ir iš dalies keičiamas Komisijos įgyvendinimo reglamento (ES) Nr. 540/2011 priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 20 straipsnio 1 dalį,
         kadangi:
         
                     (1)
                  
                  
                     Komisijos direktyva Nr. 2008/127/EB (2) kizelgūras (diatomitinė žemė) (dabar vadinamas diatomitu (infuzorine žeme)) įtrauktas į Tarybos direktyvos 91/414/EEB (3) I priedą kaip veiklioji medžiaga;
                  
               
                     (2)
                  
                  
                     į Direktyvos 91/414/EEB I priedą įtrauktos veikliosios medžiagos laikomos patvirtintomis pagal Reglamentą (EB) Nr. 1107/2009 ir yra išvardytos Komisijos įgyvendinimo reglamento (ES) Nr. 540/2011 (4) priedo A dalyje;
                  
               
                     (3)
                  
                  
                     Įgyvendinimo reglamento (ES) Nr. 540/2011 priedo A dalyje nustatyta, kad veikliosios medžiagos diatomito (infuzorinės žemės) patvirtinimas nustoja galioti 2021 m. rugpjūčio 31 d.;
                  
               
                     (4)
                  
                  
                     paraiška dėl veikliosios medžiagos diatomito (infuzorinės žemės) patvirtinimo galiojimo pratęsimo buvo pateikta pagal Komisijos įgyvendinimo reglamento (ES) Nr. 844/2012 (5) 1 straipsnį per tame straipsnyje nustatytą laikotarpį;
                  
               
                     (5)
                  
                  
                     pareiškėjas pateikė papildomus dokumentų rinkinius, kurių reikalaujama pagal Įgyvendinimo reglamento (ES) Nr. 844/2012 6 straipsnį. Valstybė narė ataskaitos rengėja nustatė, kad paraiška išsami;
                  
               
                     (6)
                  
                  
                     valstybė narė ataskaitos rengėja, konsultuodamasi su antrąja tą pačią ataskaitą rengiančia valstybe nare, parengė patvirtinimo galiojimo pratęsimo vertinimo ataskaitą ir 2019 m. vasario 22 d. pateikė ją Europos maisto saugos tarnybai (toliau – Tarnyba) ir Komisijai;
                  
               
                     (7)
                  
                  
                     Tarnyba viešai paskelbė papildomo dokumentų rinkinio santrauką. Tarnyba patvirtinimo galiojimo pratęsimo vertinimo ataskaitos projektą persiuntė pareiškėjams ir valstybėms narėms, kad jie pateiktų pastabų, ir pradėjo viešas konsultacijas dėl šio vertinimo. Tarnyba gautas pastabas persiuntė Komisijai;
                  
               
                     (8)
                  
                  
                     2020 m. vasario 27 d. Tarnyba pateikė Komisijai išvadą (6), ar galima manyti, kad diatomitas (infuzorinė žemė) atitinka patvirtinimo kriterijus, nustatytus Reglamento (EB) Nr. 1107/2009 4 straipsnyje. 2020 m. gegužės 19 d. Komisija Augalų, gyvūnų, maisto ir pašarų nuolatiniam komitetui pateikė pirminį patvirtinimo galiojimo pratęsimo ataskaitos projektą, o 2020 m. liepos 16 d. – reglamento dėl diatomito (infuzorinės žemės) projektą;
                  
               
                     (9)
                  
                  
                     dėl Komisijos reglamentu (ES) 2018/605 nustatytų endokrininės sistemos ardomųjų savybių nustatymo kriterijų Tarnyba padarė išvadą (7), kad diatomitas (infuzorinė žemė) šių kriterijų neatitinka. Todėl Komisija daro išvadą, kad diatomitas (infuzorinė žemė) neturi būti laikomas turinčiu endokrininės sistemos ardomųjų savybių;
                  
               
                     (10)
                  
                  
                     Komisija paragino pareiškėją pateikti pastabų dėl Tarnybos išvadų ir, remiantis Įgyvendinimo reglamento (ES) Nr. 844/2012 14 straipsnio 1 dalies trečia pastraipa, dėl galiojimo pratęsimo ataskaitos. Pareiškėjas pateikė savo pastabas ir jos buvo atidžiai išnagrinėtos;
                  
               
                     (11)
                  
                  
                     nustatyta, kad Reglamento (EB) Nr. 1107/2009 4 straipsnyje nustatytų patvirtinimo kriterijų yra laikomasi, kai bent vienas augalų apsaugos produktas, kurio sudėtyje yra veikliosios medžiagos diatomito (infuzorinės žemės), naudojamas pagal vieną ar kelias tipiškas paskirtis;
                  
               
                     (12)
                  
                  
                     veikliosios medžiagos diatomito (infuzorinės žemės) patvirtinimo galiojimo pratęsimo rizikos vertinimas grindžiamas nedideliu tipiško naudojimo paskirčių skaičiumi, tačiau dėl to neapribojamos augalų apsaugos produktų, kurių sudėtyje yra diatomito (infuzorinės žemės), leidžiamos naudojimo paskirtys;
                  
               
                     (13)
                  
                  
                     todėl tikslinga pratęsti diatomito (infuzorinės žemės) patvirtinimo galiojimą;
                  
               
                     (14)
                  
                  
                     tačiau pagal Reglamento (EB) Nr. 1107/2009 14 straipsnio 1 dalį kartu su to reglamento 6 straipsniu ir atsižvelgiant į dabartines mokslo ir technikos žinias, būtina nustatyti tam tikras sąlygas ir apribojimus;
                  
               
                     (15)
                  
                  
                     todėl Įgyvendinimo reglamentas (ES) Nr. 540/2011 turėtų būti atitinkamai iš dalies pakeistas;
                  
               
                     (16)
                  
                  
                     Komisijos įgyvendinimo reglamentu (ES) 2020/1160 (8) diatomito (infuzorinės žemės) patvirtinimo galiojimas pratęstas iki 2021 m. rugpjūčio 31 d., kad šios veikliosios medžiagos patvirtinimo galiojimo pratęsimo procedūra būtų užbaigta iki pasibaigiant medžiagos patvirtinimo galiojimui. Tačiau, kadangi sprendimas dėl patvirtinimo galiojimo pratęsimo priimamas prieš pasibaigiant pratęstam patvirtinimo galiojimo terminui, šis reglamentas turi būti taikomas nuo 2021 m. vasario 1 d.;
                  
               
                     (17)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Veikliosios medžiagos patvirtinimo galiojimo pratęsimas
            Veikliosios medžiagos diatomito (infuzorinės žemės) patvirtinimo galiojimas pratęsiamas, kaip nustatyta I priede.
         
         
            2 straipsnis
            Įgyvendinimo reglamento (ES) Nr. 540/2011 pakeitimai
            Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.
         
         
            3 straipsnis
            Įsigaliojimas ir taikymo data
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2021 m. vasario 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. gruodžio 15 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 309, 2009 11 24, p. 1.
         
            (2)  2008 m. gruodžio 18 d. Komisijos direktyva 2008/127/EB, iš dalies keičianti Tarybos direktyvos 91/414/EEB nuostatas dėl keleto veikliųjų medžiagų įtraukimo (OL L 344,,2008 12 20, p. 89).
         
            (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).
         
            (4)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).
         
            (5)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).
         
            (6)  EFSA Journal 2020;18(3):6054, 14 pp. Galima rasti interneto adresu: www.efsa.europa.eu.
         
            (7)  2018 m. balandžio 19 d. Komisijos reglamentas (ES) 2018/605, kuriuo nustatomi moksliniai endokrininės sistemos ardomųjų savybių nustatymo kriterijai ir iš dalies keičiamas Reglamento (EB) Nr. 1107/2009 II priedas (OL L 101, 2018 4 20, p. 33).
         
            (8)  2020 m. rugpjūčio 5 d. Komisijos įgyvendinimo reglamentas (ES) 2020/1160, kuriuo dėl veikliųjų medžiagų aliuminio amonio sulfato, aliuminio silikato, kraujo miltų, kalcio karbonato, anglies dioksido, arbatmedžio ekstrakto, riebalų distiliavimo likučio, riebalų rūgščių nuo C7 iki C20, česnakų ekstrakto, giberelino rūgšties, giberelino, hidrolizuotų baltymų, geležies sulfato, diatomito (infuzorinės žemės), augalinių aliejų/rapsų aliejaus, kalio hidrokarbonato, kvarcinio smėlio, žuvų taukų, gyvūninių arba augalinių kvapu atbaidančių medžiagų/avių riebalų, drugių (Lepidoptera) būrio atstovų linijinės grandinės feromonų, tebukonazolio ir karbamido patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (OL L 257, 2020 8 6, p. 29).
      
      
         
            I PRIEDAS
            
                        Įprastas pavadinimas, identifikavimo numeriai
                     
                     
                        IUPAC pavadinimas
                     
                     
                        Grynumas  (1)
                        
                     
                     
                        Patvirtinimo data
                     
                     
                        Patvirtinimo galiojimo pabaiga
                     
                     
                        Konkrečios nuostatos
                     
                  
                        Diatomitas (infuzorinė žemė)
                        CAS Nr. 61790–53–2
                        
                        CIPAC Nr. 647
                     
                     
                        Diatomitas neturi IUPAC pavadinimo
                        Kiti sinonimai
                        Infuzorinė žemė
                        Diatomitas
                     
                     
                        1 000  g/kg
                        Mažiausias amorfinio silicio kiekis – 800 g/kg
                        Šios priemaišos kiekis techninėje medžiagoje neturi viršyti:
                        kristalinis silicis, kurio dalelių dydis yra mažesnis nei 10 μm – ne daugiau 1 g/kg
                     
                     
                        2021 m. vasario 1 d.
                     
                     
                        2036 m. sausio 31 d.
                     
                     
                        Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į diatomito (infuzorinės žemės) patvirtinimo pratęsimo ataskaitos išvadas, visų pirma į jos I ir II priedėlius.
                        Valstybės narės ypatingą dėmesį skiria su medžiaga dirbančių asmenų apsaugai, užtikrindamos, kad naudojimo sąlygose būtų numatyta naudoti tinkamas asmens apsaugos priemones, visų pirma kvėpavimo takų apsaugos priemones, ir prireikus taikyti kitas rizikos mažinimo priemones.
                        Leidžiama naudoti tik patalpose. Valstybės narės įvertins bet kokį su naudojimu uždaroje aplinkoje nesusijusį naudojimo modelio išplėtimą, kad nustatytų, ar siūlomas naudojimo modelio išplėtimas atitinka Reglamento (EB) Nr. 1107/2009 29 straipsnio 1 dalies reikalavimus ir Komisijos reglamentu (ES) Nr. 546/2011  (2) nustatytus vienodus principus. Naudojimo sąlygose prireikus nurodomos rizikos mažinimo priemonės.
                     
                  
               (1)  Išsamesnė informacija apie veikliosios medžiagos tapatybę ir specifikaciją pateikta patvirtinimo galiojimo pratęsimo ataskaitoje.
            
               (2)  2011 m. birželio 10 d. Komisijos reglamentas (ES) Nr. 546/2011, kuriuo dėl vienodų augalų apsaugos produktų vertinimo ir registravimo principų įgyvendinamas Europos Parlamento ir Tarybos reglamentas (EB) Nr. 1107/2009 (OL L 155, 2011 6 11, p. 127).
         
      
      
         
            II PRIEDAS
            Įgyvendinimo reglamento (ES) Nr. 540/2011 priedas iš dalies keičiamas taip:
            
                        1)
                     
                     
                        A dalyje diatomitui (infuzorinei žemei) skirtas 236 įrašas išbraukiamas;
                     
                  
                        2)
                     
                     
                        B dalis papildoma šiuo įrašu:
                        
                                    Nr.
                                 
                                 
                                    Įprastas pavadinimas, identifikavimo numeriai
                                 
                                 
                                    IUPAC pavadinimas
                                 
                                 
                                    Grynumas  (1)
                                    
                                 
                                 
                                    Patvirtinimo data
                                 
                                 
                                    Patvirtinimo galiojimo pabaiga
                                 
                                 
                                    Konkrečios nuostatos
                                 
                              
                                    „143
                                 
                                 
                                    Diatomitas (infuzorinė žemė)
                                    CAS Nr. 61790–53–2
                                    
                                    CIPAC Nr. 647
                                 
                                 
                                    Diatomitas neturi IUPAC pavadinimo
                                    Kiti sinonimai
                                    Infuzorinė žemė
                                    Diatomitas
                                 
                                 
                                    1 000  g/kg
                                    Mažiausias amorfinio silicio kiekis – 800 g/kg
                                    Ši priemaiša kelia susirūpinimą dėl toksiškumo; jos kiekis techninėje medžiagoje neturi viršyti:
                                    kristalinis silicis, kurio dalelių dydis yra mažesnis nei 10 μm – ne daugiau 1 g/kg
                                 
                                 
                                    2021 m. vasario 1 d.
                                 
                                 
                                    2036 m. sausio 31 d.
                                 
                                 
                                    Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į diatomito (infuzorinės žemės) patvirtinimo pratęsimo ataskaitos išvadas, visų pirma į jos I ir II priedėlius.
                                    Valstybės narės ypatingą dėmesį skiria su medžiaga dirbančių asmenų apsaugai, užtikrindamos, kad naudojimo sąlygose būtų numatyta naudoti tinkamas asmens apsaugos priemones, visų pirma kvėpavimo takų apsaugos priemones, ir prireikus taikyti kitas rizikos mažinimo priemones.
                                    Leidžiama naudoti tik patalpose. Valstybės narės įvertins bet kokį su naudojimu uždaroje aplinkoje nesusijusį naudojimo modelio išplėtimą, kad nustatytų, ar siūlomas naudojimo modelio išplėtimas atitinka Reglamento (EB) Nr. 1107/2009 29 straipsnio 1 dalies reikalavimus ir Reglamentu (ES) Nr. 546/2011 nustatytus vienodus principus. Naudojimo sąlygose prireikus nurodomos rizikos mažinimo priemonės.“
                                 
                              
                  
               (1)  Išsamesnė informacija apie veikliosios medžiagos tapatybę ir specifikaciją pateikta patvirtinimo galiojimo pratęsimo ataskaitoje.